recursal/SuperWikiNEXT-32B huggingface dataset:
**אייר אסיה תאי** (בתאית: **ไทยแอร์เอเชีย**, באנגלית: **Thai AirAsia**) היא חברה לטיסות חסך תאילנדית. החברה, חברת בת של אייר אסיה, מפעילה טיסות בין יעדים באינדונזיה, הודו, הונג קונג, וייטנאם, מיאנמר, מלזיה, מקאו, סין, סינגפור, קמבודיה, ותאילנד.

תולדות החברה
------------

אייר אסיה תאי נוסדה ב-8 בדצמבר 2003, והחלה לטוס ב-13 בינואר 2004. בתחילה הוקמה החברה כמיזם משותף לאייר אסיה ולתאגיד התאילנדי שין קורפ.

על מנת לקבל את רישיון ההפעלה שלה בתאילנד, חויבה החברה להיות תחת שליטת אזרחים תאילנדים. עם זאת מכרה משפחתו של ראש ממשלת תאילנד, תאקסין צ'ינוואט את החזקותיה בחברה, לחברה הממשלתית-סינגפורית Temasek החזקות.

במאי 2007 רכש מנכ"ל החברה והמיליארדר התאילנדי תאספון ביג'לולד (Tassapon Bijleveld)‏ 51% ממניות החברה, וכך הפך לבעל השליטה בה.

באוקטובר 2012 העבירה אייר אסיה תאי את בסיסה המרכזי מנמל התעופה סוברנבהומי לנמל התעופה הבינלאומי דון מואנג.

צי המטוסים
----------

צי המטוסים של החברה נכון ליוני 2020:

| כלי טיס | בצי | בהזמנה | נוסעים | הערות |
| --- | --- | --- | --- | --- |
| איירבוס A320-200 | 49 | — | 180 |  |
| איירבוס A320neo | 11 | 1 | 186 |  |
| איירבוס A321neo | 2 | 8 | 236 |  |
| סה"כ | 62 | 9 |  |

קישורים חיצוניים
----------------

ויקישיתוף מדיה וקבצים בנושא **אייר אסיה תאי** בוויקישיתוף
* 

* אתר האינטרנט הרשמי של אייר אסיה תאי

  מדיה וקבצים בנושא אייר אסיה תאי באתר Airliners.net

הערות שוליים
------------

1. ↑  פרטי צי המטוסים של אייר אסיה תאי, באתר airfleets.net (באנגלית)
**אייר ויאה** (בבולגרית: **Ер Виа**) הייתה חברת תעופה בולגרית שהפעילה טיסות שכר מבולגריה ליעדים באירופה ואגן הים התיכון, בעיקר משדות התעופה של הערים בורגס, ורנה וסופיה. הנהלת החברה נמצאה בסופיה בירת בולגריה.

היסטוריה
--------

אייר ויאה הוקמה בשנת 1990 והחלה את פעילותה עם חמישה מטוסי טופולב Tu-154 חדשים.
אחרי הקמתה, מספר משקיעים בולגרים החלו להפעיל את מטוסי החברה ליעדים מכל אירופה אל ערי הנופש של בולגריה, בורגס וורנה. בשנת 2005 החליפה החברה את כל צי המטוסים שלה בעקבות עליית מחירי הנפט בעולם, ובשנת 2006 הפעילה את המטוסים החדישים של איירבס: האיירבוס A320.

החברה נסגרה בשנת 2016.

צי המטוסים
----------

|  |  |  |  |
| --- | --- | --- | --- |
| **דגם** | **מספר מטוסים** | **תכולת מושבים (קונפיגורציה)** |  **הערות**  |
| איירבוס A320 | 1 | 180 (מחלקה אחת) |  |
| איירבוס A321-200 | 1 | 220 (מחלקה אחת) |  |
| **סך הכול** | **2** |  |

פעילות החברה בישראל
-------------------

החברה הפעילה 16 טיסות שבועיות לישראל (בחודשי הקיץ) מן הערים ורנה ובורגס.

קישורים חיצוניים
----------------

ויקישיתוף מדיה וקבצים בנושא **אייר ויאה** בוויקישיתוף
* אתר האינטרנט הרשמי של אייר ויאה
**Geni** הוא אתר גנאלוגי המהווה גם רשת חברתית מקוונת.

האתר עלה לרשת האינטרנט ב-16 בינואר 2007 בגרסת בטא. נכון לדצמבר 2010 נרשמו לשירות למעלה מ-5.8 מיליון משתמשים שיצרו למעלה מ-98.6 מיליון פרופילים של קרובי משפחתם. לדברי מפעילי האתר, בג'ני יש מספר הקשרים הגדול ביותר מבין אתרי האינטרנט העוסקים בנושא וזאת בזכות מנוע גרפי ומנוע חיפוש פנימי מובנה. מנוע החיפוש מחפש מאפיינים דומים ובראשם כתובות דואר אלקטרוני. אם נמצאת זהות בין פרופילים בעצי משפחה שונים מקבלים מעלי הפרופילים הצעת איחוד היוצרת (אם מאשרים אותה) עץ משפחה נרחב.

המשקיעים במיזם הם קרן הון הסיכון Charles River Ventures שהשקיעה כ-10 מיליון דולר וקרן הון הסיכון "The Founders Fund"(אנ'), שהשקיעה עד סוף 2008 כ-1.5 מיליון דולר.

כל משתמש רשום יכול להזמין לעץ המשפחה שלו קרובי משפחה, המזוהים בעזרת כתובת הדואר האלקטרוני. הזנת כתובת שולחת הזמנה באופן אוטומטי.

בנובמבר 2012 נרכשה Geni על ידי MyHeritage.

ב-11 בינואר 2016, כמות הפרופילים באתר עברה את המאה מיליון.

סוגי מנויים
-----------

בתחילתו האתר אפשר שימוש בחינם ברוב השירותים שלו. אך לקראת סוף 2011 האתר הגביל את החינמיות של שירותים אלו. סוגי המנויים באתר:

* "מנוי בסיסי": מאפשר העלאה של עד 1GB של תמונות ווידאו
* "מנוי פלוס": מאפשר העלאה של עד 2GB של תמונות ווידאו, תמיכה ישירה של צוות ג'ני וחיפוש בכלל הפרופילים באתר
* "מנוי מתקדם": בנוסף למה שמאפשר "מנוי פלוס", מנוי זה מאפשר העלאה בלתי מוגבלת של תמונות ווידאו ומיזוג-עצים

בהתחלה שני סוגי המנויים הראשונים הגבילו גם את מספר בני המשפחה שניתן להוסיף, אך הגבלה זו הוסרה לקראת סוף 2012.

קישורים חיצוניים
----------------

ויקישיתוף מדיה וקבצים בנושא **Geni** בוויקישיתוף
* אתר האינטרנט הרשמי של Geni
* Geni, ברשת החברתית פייסבוק

* Geni, ברשת החברתית אקס (טוויטר)

* Geni, ברשת החברתית LinkedIn

* Geni, סרטונים בערוץ היוטיוב

* Geni, הבלוג הרשמי

הערות שוליים
------------

1. ↑
2. ↑  "Geni is Joining the MyHeritage Family". Geni.
טרגוי בכלי מסורתי
**טרגוי** (בצרפתית: **Teurgoule**) הוא פודינג אורז בתחום המומחיות של נורמנדי.

מאפיינים
--------

באופן מסורתי הוא היה פופולרי בפסטיבלי הכפר בנורמנדי תחתית, וכיום נותר מאכל משפחתי. הוא מורכב מאורז מבושל בחלב, ממותק בסוכר ובטעם קינמון ולפעמים באגוז מוסקט. הוא נאפה בטרין חרס במשך מספר שעות. הבישול הארוך יוצר קרום מקורמל עבה וחום מעל הטרגוי.

אטימולוגיה
----------

שם המנה בא מהשפה הנורמנית ופירושו בכללית "פה מעוות", פשוטו כמשמעו, teurgoule, או ליתר דיוק teurd-goule, שפירושו מילולית ממש "בעל פה גס". מקור השם הגיע מ"עקמת הגול" (הפה) בעת אכילת הטרגוי. יש אומרים שזה מפני שאנשים מיהרו לאכול את המנה כשהייתה עדיין חמ מאוד ואחרים אומרים שזה כי שהגרסאות הראשונות של המנה עדיין לא הגיעו לרכות ולעדינות של היום.

קינוח
-----

המנה למעשה קינוח, מעין פודינג אורז מתוק, בדרך כלל בטעם קינמון, ומבושל בתנור עדין מאוד, אך במשך זמן רב מאוד, בסביבות חמש שעות, בכלי שתוכנן במיוחד למטרה זו, בשל האפייה הארוכה כבר כמעט לא ניתן להבחין בגרגרי אורז.

לעיתים קרובות הוא נאכל חם עם אשם, שהוא בריוש נורמנדי וסיידר.

אחוות טרגוי
-----------

לטרגוי יש אפילו אחווה, אחוות הגסטרונומים של טרגוי ונפילת נורמנדי (Confrérie des gastronomes de Teurgoule et de Fallue de Normandie), שבסיסה באולגאט (Houlgate) והיא מנחה את תחרות הבישול השנתית של טרגוי. חברי הנשיאות לובשים את גלימת הטקס של האחווה, בצבע ירוק וכתום עם שכמייה. האחווה שומרת על המתכון הרשמי של המאכל.

שמות חלופיים לטרגוי כוללים:

* teurt-goule
* torgoule
* bourre-goule
* ternée

קישורים חיצוניים
----------------

ויקישיתוף מדיה וקבצים בנושא **טרגוי** בוויקישיתוף

הערות שוליים
------------

1. ↑  Austin de Croze, *Les Plats régionaux de France* (1928)
2. ↑  "la-confrerie-de-la-teurgoule-distribue-ses-prix-dimanche". *www.ouest-france.fr*. נבדק ב-2021-02-26.
3. ↑  *Larousse gastronomique* (2001)
**אינטרמידייט קפיטל גרופ** (באנגלית: **Intermediate Capital Group**) היא קרן השקעות פרטיות אנגלית, המנהלת הון של 43 מיליארד דולר ומשקיעה בנכסים במגוון תחומים: קמעונאות, תעשייה, אנרגיה, שירותים פיננסיים, בריאות, טכנולוגיה ונדל"ן.

מטה החברה הראשי נמצא בעיר לונדון, אנגליה, מלבדו לחברה נציגות במדינות ספרד ואיטליה.

הקרן נסחרת בבורסה לניירות ערך בלונדון והמניה שלה מהווה חלק ממדד FTSE 100.

היסטוריה
--------

הקרן הוקמה בשנת 1989 על ידי שישה אנשי מקצוע במטרה לבצע השקעות בתחומים שונים.

בשנת 1994, החלה להיסחר בבורסה לניירות ערך בלונדון תחת השם ICP.

בשנת 2010, הודיעה החברה על הנפקת איגרת חוב בעקבות משבר האשראי באותה השנה.

בשנת 2014, רכשה הקרן את חברת הנדלן Longbow ואת חברת Trust Graphite Enterprise מחברת Graphite Capital ומיתגה אותן מחדש כ-ICG Enterprise.

בחודש אוקטובר 2016, הודיעה הקרן על רכישתה של חברת Vitaldent המונה יותר מ-450 מרפאות שיניים בספרד ואיטליה, תמורת כ-40 מיליון אירו.

בשנת 2019, הצהירה הקרן על כוונותיה לקדם השקעות בתחום הנדל"ן בצפון אמריקה.

במרץ 2022 לורד דייוויס שהיה יו"ר הקרן הודיע על סיום כהונתו של שלוש שנים.

קישורים חיצוניים
----------------

* אתר האינטרנט הרשמי של Intermediate Capital Group
* Intermediate Capital Group, ברשת החברתית אקס (טוויטר)

* מניות החברה, באתר Investing (בעברית)

הערות שוליים
------------

1. ↑  Specialist Investment Firm Intermediate Capital Group plc Launches First Retail Bond on ORB, LSEG (באנגלית)
2. ↑  Javier Botin se queda con Vitaldent tras una inyección de 40 millones, Expansión.com, ‏2016-10-28 (בספרדית)
3. ↑  Architect of Morgan Stanley’s PE Business Moves to Intermediate Capital Group, Institutional Investor (באנגלית בריטית)

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 5150156677161833770001
* WorldCat: lccn-nb2019016020

 |
**Next** היא רשת אופנה וכלי בית בריטית בעלת חנויות רבות ברחבי בריטניה. הרשת מפעילה חנויות מקוונות ברחבי העולם.

לרשת 597 חנויות ברחבי אנגליה ואירלנד וכמעט 200 זכיינים ביותר מ-40 מדינות ברחבי העולם. רשת זו גם משווקת את בגדיה ואביזריה ל-72 מדינות ברחבי העולם ובכללן רוסיה, אוסטרליה, גרמניה, ארצות הברית וישראל. Next היא רשת האופנה הגדולה ביותר בבריטניה, לאחר שעקפה את רשת מרקס אנד ספנסר. בתחילת 2012 ו-2014, החלה החברה להיסחר בבורסה לניירות ערך של לונדון כאשר היא מרכיב של מדד FTSE 100.

היסטוריה
--------

החברה הוקמה בעיר לידס בשנת 1864 על ידי חייט בשם יוסף היפוורת', שהקים אז חברה תחת השם יוסף היפוורת' ובניו(J Hepworth & Son).

בשנת 1982 נרכשה יוסף היפוורת' ובניו על ידי קנדל ובניו בע"מ, חברת אופנה שבכוונתה הייתה לפתח מחדש החנויות של קנדל כבגדי נשים. טרנס קונרן, שבנוסף להיותו המעצב הראשי של החברה, היה גם היו"ר של היפוורת'. בשלב זה הוא גייס את ג'ורג' דייוויס, שהגיע על מנת להפוך למנכ"ל של הבא.

עקב נגיף הקורונה החברה הפסיקה את פעולתה בגל הראשון בסוף מרץ למספר שבועות.

סקירה עסקית
-----------

### המותג "נקסט"

הרשת הקמעונאית "נקסט" הושקה בפברואר 1982, כאשר החנות הראשונה שנפתחה הייתה בעלת אוספים אקסקלוסיביים של בגדים אופנתיים, נעליים ואביזרים לנשים. לאחר זמן קצר, נוספו אוספים עבור גברים, ילדים וכלי בית.

הבגדים של חברת נקסט מעוצבים על ידי צוות העיצוב הפנים ארגוני, אשר מנסים לשלב עיצוב, איכות, תמורה כספית ומשלבים את מגמת האופנה העכשווית.

כיום, החברה מחזיקה בלמעלה מ-500 חנויות בבריטניה ואירלנד, ובלמעלה מ-40 חנויות במדינות שונות בחו"ל. בשנים האחרונות מספר חנויות אופנה וכלי בית נפתחו באנגליה, באוגוסט 2011, חברת נקסט פתחה את הסניף הראשון שמשלב אופנה, כלי בית וריהוט לחצר ב-Shoreham-by-Sea.

בשנת 1988 הושקה היכולת הפורצת דרך של ההזמנות בדואר, עם ספר בכריכה קשה המכיל 350 עמודים, אשר היווה את הקטלוג לקמעונאות. בספר של קולקציית האביב-קיץ ישנם כמעט 1400 עמודים אשר מציעים אוספים נרחבים עבור גברים, נשים ילדים וכלי בית. 

קניות מקוונות הוצגו בשנת 1999, כאשר כל הקטלוג הפך להיות זמין לרכישה דרך האינטרנט- כל עמוד ועמוד מתוך הקטלוג, גם בקניות מהבית בבריטניה. נקסט הייתה חלוצת הרעיון של מותג יחיד עם שלוש דרכים שונות לרכישה- בחנויות, בטלפון ובאינטרנט. חברת נקסט עכשיו משרתת את לקוחותיה בכ-70 מדינות מחוץ לבריטניה.

### עסקי חברה אחרים

לחברת נקסט יש פעילויות בסין, הונג קונג, סרי לנקה, הודו ובריטניה העוסקות בעיצוב, קנייה, שיווק ובקרת איכות של מוצריה של החברה. 

Lipsy- מעצבת ומוכרת את המותגים שלה- מוצרי אופנה לנשים צעירות יותר.

קישורים חיצוניים
----------------

ויקישיתוף מדיה וקבצים בנושא **Next** בוויקישיתוף
* 

* אתר האינטרנט הרשמי של Next
* Next, ברשת החברתית פייסבוק

* Next, ברשת החברתית אקס (טוויטר)

* Next, ברשת החברתית אינסטגרם

* Next, באתר פינטרסט
* אתר החברה בעברית
* Next, באתר הבורסה לניירות ערך בלונדון

* מידע עסקי על חברת Next באתרים Yahoo! Finance, MarketWatch (באנגלית), גוגל פיננסים
* איילת רוזן, ‏הסניף האינטרנטי של רשת NEXT הבריטית הופך ללהיט, באתר ‏מאקו‏, 27 בפברואר 2014

הערות שוליים
------------

1. ↑  מיכל רז-חיימוביץ', ‏נקסט מורידה את האתר מהאוויר עד להודעה חדשה, באתר גלובס, 26 במרץ 2020
2. ↑  Next Corporate
**Powszechna Kasa Oszczędności Bank Polski Spółka Akcyjna** (בראשי תיבות בפולנית: PKO Bank Polski) הוא הבנק המסחרי הגדול ביותר בפולין. הבנק מספק שירותים ללקוחות פרטיים ועסקיים. פירוש שמו של הבנק הוא "הבנק לחסכונות כלליים – הבנק הפולני".

היסטוריה
--------

ב-7 בפברואר 1919, לאחר הכרזת העצמאות של פולין, על פי הוראה של מנהיג פולין העצמאית יוזף פילסודסקי, נוסד בנק הדואר לחסכונות. לתפקיד המנהל מונה ב-28 בדצמבר 1919 הוברט לינדה. לתפקיד הנשיא מונה הנריק גרובר, שכיהן בתפקיד זה במשך שנים רבות בתקופת הרפובליקה הפולנית השנייה. מטה הבנק נקבע בוורשה הבירה, ברחוב שוויינטוקז'יסקה 31/33, והסניפים המקומיים הראשונים הוקמו בקרקוב, בלבוב, בלודז', בפוזנאן ובקטוביץ. 

משימתו הראשונה של הבנק הפולני הייתה הכנסה למחזור של המטבע החדש, הזלוטי הפולני, שהחליף את המארק הפולני. החל מ-1920 הבנק הועבר לשליטת המדינה. בתקופת הכיבוש הגרמני של פולין בזמן מלחמת העולם השנייה, הבנק פעל תחת הנהלה גרמנית. ב-1945 הפעילות הבנקאית חזרה שוב, הפעם תחת השלטון הקומוניסטי והקמת הרפובליקה העממית של פולין. ב-1 בינואר 1950 בנק הדואר לחסכונות מוזג לתוך הבנק לחסכונות כלליים. בין השנים 1975 ל-1987 סניפי Bank Polski פעלו במסגרת הבנק הלאומי של פולין (הבנק המרכזי), תוך ששמרו על הבידול המיתוגי שלהם. ב-1 בנובמבר 1987, במסגרת הרפורמות הכלכליות שנערכו בפולין כמו גם בשאר ארצות הגוש הקומוניסטי, Bank Polski חזר להיות ישות עצמאית.

פעילות
------

נכון ל-2016, Polski Bank מעסיק כ-29,000 עובדים עם רווח נקי של יותר מ-7 מיליארד זלוטי (יותר מ-2 מיליארד דולר). הנכסים שלו שווים יותר מ-285 מיליארד זלוטי. הבנק דורג מקום 510 בדירוג פורבס גלובל 2000 לשנת 2010. לבנק פעילות באוקראינה לאחר שרכש שם את קרדובנק (Kredobank). ממשלת פולין מחזיקה ב-51.24% ממניות הבנק. 40% שייכים לאוצר המדינה, ו-10.25% לבנק הממלכתי הממשלתי (פולנית: Bank Gospodarstwa Krajowego).

קישורים חיצוניים
----------------

ויקישיתוף מדיה וקבצים בנושא **PKO Bank Polski** בוויקישיתוף
* 

* אתר האינטרנט הרשמי של PKO Bank Polski
* PKO Bank Polski, ברשת החברתית פייסבוק

* PKO Bank Polski, ברשת החברתית אקס (טוויטר)

* PKO Bank Polski, ברשת החברתית אינסטגרם

* PKO Bank Polski, ברשת החברתית LinkedIn

* PKO Bank Polski, סרטונים בערוץ היוטיוב

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n88150504
* VIAF: 127219974
* WorldCat: viaf-127219974

 |
**Thums Up** הוא מותג קולה הודי. הוא נוסד בשנת 1977, במטרה להחליף את חברת קוקה קולה שיצאה מהשוק באותה עת. כעבור מספר שנים נרכשה החברה על ידי קוקה קולה כדי להתמודד בצורה טובה יותר מול פפסי.

היסטוריה
--------

Thums Up נוסדה בשנת 1977, לאחר שהחברה האמריקאית קוקה קולה החליטה לצאת מהשוק, עקב תקנות שחייבו אותה לחשוף את הנוסחה שלה ולמכור 60% מהזכויות שלה לחברה הודית במסגרת התוכנית הממשלתית לחברות בבעלות זרה, מתוך מטרה לחלק את הונן יחד עם שותפים מקומיים. לאחר עזיבת קוקה קולה את הודו, הפכה חברת Thums Up לפופולרית במהירות והגיעה למעמד הקרוב למונופול בשוק הקולה ההודי במהלך שנות ה-80. היא מכרה מוצרים שונים כמו Campa Cola, Double Seven ועוד.

בחברה פיתחו את הנוסחה מאפס במגמה לשמור על המשקה תוסס גם כשהוא לא קר, כך שיוכל להימכר על ידי הספקים. לאחר ניסיונות מאומצים הצליחו ליצור משקה שהיה תוסס וחריף יותר מקוקה קולה.

בשנת 1991 החליטה ממשלת הודו לפתוח מחדש את השוק בפני שחקנים זרים, והראשונה שנכנסה הייתה תאגיד פפסיקו, מה שהביא לתחרות קשה בין שתי החברות על לב הקהל. פפסי בחרה לכלול כוכבי קולנוע הודים כמו ג'והי צ'אולה, בעוד Thums Up החליטה להגדיל את השקעתה בחסויות בקריקט. החברה גם הגדילה את בקבוק ה-300 מיליליטר שלה ומיתגה אותו מחדש בשם "MahaCola".

בשנת 1993 חזרה חברת קוקה-קולה לשוק, צעד שהביא להגברת התחרות. מאוחר יותר באותה שנה, רכשה קוקה-קולה את Parle וכן את Thums Up תמורת 60 מיליון דולר. כשהמותג נמכר לקוקה-קולה, הוא החזיק ב-85% מנתח השוק ההודי.

### השקה מחדש

למרות הנכסיות הכללית החזקה של המותג, הוא הלך ואיבד את הפופולריות שלו בקרב גילאי 12–25, בין היתר בשל פרסום חסר. לאחר שרכשה אותו, קוקה-קולה החליטה לקצץ בייצורו כדי שהצרכנים יעברו לרכוש את מותג הדגל שלה, אך גילתה עד מהרה כי הצרכנים מעדיפים לעבור לפפסי ולא לקוקה קולה. בשל כך הוחלט להשיק את Thums Up כמוצר מתחרה נוסף לפפסי. קוקה-קולה, שהחזיקה באותם ימים בנתח שוק של 60.5%, גילתה כי אם תוציא את Thums Up מהשוק, היא תרד לנתח שוק של 28.7% בלבד, ולכן הוחלט להשיקו כמוצר לצרכנים בני 30–40.

המוצר מותג מחדש כמשקה "גברי", על סמך הטעם שלו. את המיתוג מחדש ליווה קמפיין שתקף באופן ישיר את הפרסומות של פפסי, והצליח להעלות את מכירות המותג.

כיום, המוצר הוא משקה הקולה המוביל בהודו, עם נתח שוק של 42% ונתח שוק של 15% מכלל שוק המשקאות המוגזים. הוא פופולרי במיוחד בקרב מתבגרים, צעירים ומבוגרים בגילאי 30–40.

קישורים חיצוניים
----------------

ויקישיתוף מדיה וקבצים בנושא **Thums Up** בוויקישיתוף
* 

* אתר האינטרנט הרשמי של Thums Up

* אתר האינטרנט הרשמי של Thums Up

הערות שוליים
------------

1. ↑  Coca-Cola forced to abandon India bottling plant plans, Financial Times
2. ↑  20 Years Later: A Look Back at Coke’s Dramatic 1993 Return to India, Coca-Cola Journey
3. ↑  "Instead Of Looking For Clues, Stay Clued In", Outlook Business
4. ↑  The brand that refused to die, Business Today, 31 במאי 2009
5. ↑  How Thums Up became the ruling cola of India. Mercury Brief
**Tomtom** היא יצרנית הולנדית של מערכות איכון עולמיות (GPS) המתמחה במיוחד בייצור מערכות GPS לשימוש אזרחי כגון מערכות ניווט והתמצאות למכוניות פרטיות. בשנת 2008 רכשה החברה את יצרנית המפות הדיגיטליות "Tele Atlas" עבור 2.9 מיליארד יורו.

מטה חברה ממוקם באמסטרדם שבהולנד.

היסטוריה
--------

בשנת 1991 אנשי העסקים ההולנדים פיטר פרנס פאוולס ופיטר חילן ייסדו את חברת "Palmtop" בהולנד. בתחילת דרכה של החברה היא התמקדה בפיתוח של יישומים עבור הדור הראשון של מחשבי כף היד. באותה העת רוב היישומים שהחברה פיתחה היו מיועדים לשימוש עסקי, אך לאור הביקוש הרב של יישומים מסוג מארגנים אישיים, החברה החלה להתמקד בפיתוח של יישומים מסחריים כגון מילונים, יישומים פיננסיים שונים, משחקי וידאו ויישומי GPS לחישוב תוואי הדרך המהיר ביותר לבעלי מכוניות. יישומים אלה החלו להימכר ברחבי העולם. שוק היישומים של מחשבי כף היד התרחב במהירות, במיוחד לאחר ההצלחה הרבה לה זכה מכשיר הפאלם פיילוט בשנת 1996 ובעקבות כניסתה של חברת מיקרוסופט לשוק מכשירי כף היד אשר החלה לשווק מכשירי כף יד מבוססי מערכות ההפעלה חלונות. חברת Palmtop פיתחה באותה העת יישומים עבור כל המכשירים הללו. 

בשנת 2001 שינתה החברה את שמה ל"TomTom". באותה העת השיקה את יישום הניווט "TomTom Navigator" עבור מכשירי כף יד מבוססי מערכת ההפעלה Palm OS. היישום זכה להצלחה רבה ברחבי העולם. כאשר באביב 2003 יצאה לשווקים הגרסה הבאה של היישום – ה-"TomTom Navigator 2", כבר היה ברור כי יש ביקוש רב למכשירי GPS ייעודיים בקרב לקוחות אשר אינם מחזיקים במחשב כף יד. בעקבות כך, באביב 2004 יצא לשווקים מכשיר ה-GPS הייעודי "TomTom Go", מכשיר ה-GPS הייעודי הראשון של החברה שהכיל מערכת ניווט לרכב בלבד. בסתיו 2004 הכריזה החברה על שחרור היישום "TomTom Mobile" לשווקים – מערכת ניווט חדשה שניתן להפעילה מהטלפון הסלולרי. 

יישום הניווט "TomTom Navigator 7" של החברה הפועל על מכשיר סמארטפון של HTC
מכשיר הניווט "TomTom One" של החברה

ראו גם
------

* גרמין

קישורים חיצוניים
----------------

ויקישיתוף מדיה וקבצים בנושא **TomTom** בוויקישיתוף
* 

* אתר האינטרנט הרשמי של TomTom (באנגלית)
* TomTom, ברשת החברתית פייסבוק

* TomTom, ברשת החברתית אקס (טוויטר)

* TomTom, ברשת החברתית אינסטגרם

* TomTom, ברשת החברתית LinkedIn

* TomTom, סרטונים בערוץ היוטיוב

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 4649 8289

 |
**TS אנטרטיינמנט** (באנגלית: **TS Entertainment**, בקוריאנית: **티에스이엔티이알**) היא חברת תקליטים ובידור דרום קוריאנית שנוסדה בשנת 2008 על ידי קים טה-סונג. המטה הראשי של החברה ממוקם בכתובת 788-6, האנאם-דונג, יונגסן-גו, סיאול, קוריאה הדרומית. החברה משמשת כבית לאמנים כמו B.A.P, Secret, צמד ההיפ-הופ Untouchable ו-Sonamoo.

היסטוריה
--------

TS אנטרטיינמנט נוסדה על ידי קים טה-סונג באוקטובר 2008. החברה החתימה את הלהקה Untouchable בתור האומנים הראשונים שלה והוציאו לאור את סינגל הבכורה שלהם "It's Okay" באותו החודש.

באוקטובר 2009, החברה השיקה באופן רשמי את להקת הבנות המורכבת מ-4 חברות, Secret. הלהקה נחשפה לראשונה בפני הציבור על ידי תוכנית הריאליטי "Secret Story" אשר שודרה בערוץ Mnet. ב-13 באוקטובר 2009, סינגל הבכורה של הלהקה "I Want You Back" יצא לאור.

ביולי 2011, החברה מיסדה את עצמה מחוץ לקוריאה הדרומית באמצעות הקמת המטה TS Japan בטוקיו, יפן.

בינואר 2012, החברה השיקה באופן רשמי את להקת הבנים המורכבת מ-6 חברים, B.A.P. חברי הלהקה נחשפו לראשונה בפני הציבור באמצעות התוכנית הדוקומנטרית "Ta-Dah, It's B.A.P" אשר שודרה בערוץ SBS MTV Korea ב-8 בינואר 2012. 

ב-29 בדצמבר 2014, החברה השיקה את להקת הבנות המורכבת מ-7 חברות, Sonamoo.

מחלוקת
------

### בקשה לסיום החוזה עם החברה

ב-26 בנובמבר 2014 ששת חברי הלהקה B.A.P באופן קולקטיבי הגישו תביעה כנגד TS אנטרטיינמנט על מנת לסיים את החוזה שלהם. הנימוק לכך היה תנאים לא טובים וחלוקת רווחים לא שוויונית בין האומנים לבין החברה. ביום שלמחרת, החברה הוציאה הודעה לתקשורת שבה הם אמרו כי טענותיהם של האומנים אינן נכונות, כשהם מצהירים "לא היה יחס לא הוגן כלפי האומנים וכן סעיפים לא הוגנים בחוזה". ב-1 באוגוסט, B.A.P חזרו לחברה TS לאחר ששני הצדדים הגיעו להסכם.

אומנים
------

### קבוצות

* Untouchable
* Secret
* B.A.P
* Sonamoo

### זמרי סולו

* Song Jieun
* Jun Hyoseong
* Bang Yong-guk

### שחקנים ושחקניות

* Han Soo-yeon
* Han Sunhwa
* Jun Hyoseong
* Song Jieun
* Jung Hana

קישורים חיצוניים
----------------

* TS אנטרטיינמנט, ברשת החברתית פייסבוק
* TS אנטרטיינמנט, ברשת החברתית אקס (טוויטר)
* Official website

הערות שוליים
------------

1. ↑
2. ↑  Kim, Hyung-woo; Hong, Grace Danbi (27 בנובמבר 2014). "TS Entertainment Checking on B.A.P′s Lawsuit to Nullify Contract". *Newsen*. Mwave. נבדק ב-27 בנובמבר 2014. `{{cite web}}`:  (עזרה)
3. ↑  Ock, Hyun-ju (28 בנובמבר 2014). "Star agency refutes B.A.P slave contract controversy". *K-Pop Herald*. The Korean Herald. נבדק ב-28 בנובמבר 2014. `{{cite web}}`:  (עזרה)
4. ↑
5. ↑
6. ↑
7. ↑
8. ↑

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: e11e27e3-7a2a-46a4-851e-8668fdc0d269

 |
**Vodorod Film** (ברוסית: **Кинокомпания Водород**; "חברת הקולנוע מימן") הוא שמה של חברת הפקות קולנוע רוסית הפועלת בשוק המקומי. החברה משתפת פעולה עם הבמאי פיודור בונדרצ'וק וחברת ההפקות שלו Art Pictures Studio ועם חברת CTB Films ומתמקדת בהפקה ובהפצת סרטי קולנוע בשטחי רוסיה.

החברה הוקמה בשנת 2011 על ידי המפיק מיכאיל ורובל והבמאי אלכסנדר אנדריושצ'נקו ומאז הקמתה הפיקה חמישה סרטים שוברי קופות ברוסיה והיא נוטה לשתף פעולה עם הבמאי פיודור בונדרצ'וק וחברת ההפקות שלו Art Pictures Studio ועם חברת CTC Media, כאשר חברת ההפצה Sony Pictures Releasing אחראית על הפצת הסרטים.

בשנת 2017 החברה חנכה יחד עם National Media Group בית ספר לקולנוע וטלוויזיה בשם "אינדוסטריה" ("תעשייה"). בשנת 2018 החברה פתחה מחלקת פרסום. לחברה גם מחלקה מפותחת לאפקטים חזותיים ואפקטים מיוחדים.

בינואר 2018, CTC Media רכשה 25% ממניות אולפן הקולנוע.

פילמוגרפיה
----------

| שנה | סרט | שיתוף פעולה עם |
| --- | --- | --- |
| 2012 | ג'ונגל | ‏CTB Films |
| 2015 | רוח הרפאים |
| ‏2017 | השותף |
| משיכה | ‏Art Pictures Studio |
| 2018 | על הקרח |
| ‏2020 | פלישה |
| על הקרח 2 |
| ספוטניק |
|

קישורים חיצוניים
----------------

* אתר האינטרנט הרשמי של Vodorod Film (ברוסית)
* Vodorod Film, ברשת החברתית אינסטגרם
* Vodorod Film, ברשת החברתית פייסבוק

הערות שוליים
------------

1. ↑  סרטון שיווק של החברה המדגים את יכולותיה
2. ↑  СТС начинает делать фильмы Ведомости, 25 января 2018
3. ↑  «СТС Медиа» стала совладельцем кинокомпании «Водород»
**לחם אורז** (ביפנית: **米粉パン**) הוא סוג של לחם שעשוי מקמח אורז ולא מקמח חיטה.

מאפיינים
--------

הלחם הזה בהיותו ללא גלוטן, לא יגרום לתגובות שליליות עבור אנשים עם אי סבילות לגלוטן.

ה-banh mi (בגט) הווייטנאמי עשוי באופן מסורתי עם תערובת של קמח חיטה ואורז, או לפעמים רק קמח אורז, וכתוצאה מכך בעל מרקם אוורירי ופריך.

לחם האורז של סיירה לאון ושל ליבריה מיוצר באופן מסורתי עם קמח אורז, בננות פלנטנו בשלות ומעוכות, חמאה, ביצים, סודה לשתייה, סוכר, מלח בישול, מים וזנגביל (ג'ינג'ר) מגורר.

לחמי אורז ביפן
--------------

בשנת 2001, קבוצת מחקר במחלקה להנדסה של אוניברסיטת יאמאגאטה (אנ') השתמשה בטכנולוגיית דפוס קצף, כדי לייצר לחם העשוי מ-100% קמח אורז. 

לטו שיורי, חוקר קולינריה יפני, פיתח שיטה להכנת לחם אורז עם גרגירי אורז לא מבושלים. לאחר השריית האורז במים למשך שעתיים לפחות, השתמש בבלנדר כדי לערבב את האורז, השמן, הסירופ, המלח, המים החמים והשמרים היבשים, הוא ערבב את המרכיבים למשך כשלוש דקות עד שהפכו לחלק וקרמי. יצק את משחת האורז לתבנית מצופה בנייר אפייה, ולאחר התסיסה אפה את משחת האורז המתובל ללחם אורז.

קישורים חיצוניים
----------------

ויקישיתוף מדיה וקבצים בנושא **לחם אורז** בוויקישיתוף

הערות שוליים
------------

1. ↑  Lies, Elaine; Fahmy, Miral (26 נוב' 2010). "Rice bread baking machine a hit for Japan firm". *Reuters*. נבדק ב-14 במאי 2011. `{{cite news}}`:  (עזרה)
2. ↑  Schott, Lindsay. "Easy Rice Bread". *Allrecipes.com*.
3. ↑  Sufrin, Jon (2012-05-16). "The wicked 'wich of the East: the rise of the gourmet banh mi sandwich in Toronto". *TRNTO.com*. נבדק ב-2020-12-07.
4. ↑  "Liberian Rice Bread". *TasteAtlas*.
5. ↑  "West Africa Cooks". *www.westafricacooks.com*. נבדק ב-27 בספטמבר 2023. `{{cite web}}`:  (עזרה)
6. ↑  "ぷらっとフォーム 米粉100%のパン「LoveRice」". *いー山形どっとこむ* (ביפנית). נבדק ב-2020-12-07.
7. ↑  "研究者詳細 - 西岡 昭博". *yudb.kj.yamagata-u.ac.jp*.
8. ↑  "【SHIORI'S VEGAN PANTRY】武蔵小金井のローフードマイスター認定校" (ביפנית). 2023-08-29. נבדק ב-2023-10-11.
**אייר פולוניה** (באנגלית: **Air Polonia)** הייתה חברת תעופה פולנית שפעלה במתכונת של חברת תעופה זולה. החברה הייתה חברת הלואו קוסט הפרטית הראשונה בפולין, ומטה החברה היה בוורשה. בסיס הפעילות המרכזי היה בנמל התעופה פרדריק שופן. ב-5 בדצמבר 2004 אייר פולוניה הפסיקה את פעילותה בעקבות קשיים כלכליים.

היסטוריה
--------

 בואינג 737-400 של אייר פולוניה בנמל התעופה הבינלאומי של מלטה, מלטה. (2003)
מטוס מתוצרת Let של אייר פולוניה בנמל התעופה גדנסק לך ואלנסה, פולין. (2004)
אייר פולוניה הוקמה בשנת 2001 וצברה פופולריות במהירות. החברה החלה להפעיל טיסות לואו קוסט ב-8 בדצמבר 2003 בשימוש מטוסי הבואינג 737-400 שהיו ברשותה. יעדי החברה לטיסות היוצאות מוורשה היו ורוצלב ולונדון, וטיסות נוספות יצאו בהתאם מגדנסק, קטוביץ ופוזנאן אל לונדון.

הקמפיינים השיווקיים של אייר פולוניה התמקדו מעל לכל בתחרות מול לוט פוליש איירליינס אולם גם מול חברות זרות הטסות לפולין כגון בריטיש איירווייז וג'רמנווינגס. מעבר לכך, סביר להניח כי הפופולריות הגואה של אייר פולוניה היוותה אלטרנטיבה להתרחבות הפעילות של ראיינאייר בתוך פולין באותה תקופה.

חזרתה של אייר פולוניה
---------------------

בינואר 2005, הוכרז כי אייר פולוניה מתכננת לחדש את פעילותה עם שלושה מטוסי בואינג 737-400, אך הדבר לא יצא לבסוף אל הפועל.

יעדים
-----

בשיא פעילותה, אייר פולוניה הפעילה מספר טיסות צ'רטר ליעדים באירופה הכללו בין היתר את: 

ורשה (בסיס מרכזי), גדנסק (בסיס משני), קטוביץ (בסיס משני), ורוצלב (בסיס משני), פוזנן, קלן, סטוקהולם-ארלאנדה, אתונה, בובה, בריסל, פרנקפורט, לונדון סטנסטד, מדריד, מלאגה, מנצ 'סטר, פלמה דה מיורקה, פריז שארל דה גול, ריגה, סביליה, שארם א שייח', שצ'צ'ין וטנריפה.

צי המטוסים
----------

אייר פולוניה הפעילה 6 כלי טיס לפני סגירתה, רובם מדגם בואינג 737.

**צי המטוסים של אייר פולוניה לפני סגירתה:**| דגם | מספר המטוסים | תכולת מושבים (קונפיגורציה) |
| --- | --- | --- |
| בואינג 737-300 | 2 | *149* |
| בואינג 737-400 | 2 | 168 |
|  L-410 UVP-E | 2 | 19 |
| סה"כ 6 |

קישורים חיצוניים
----------------

ויקישיתוף מדיה וקבצים בנושא **אייר פולוניה** בוויקישיתוף
* 
* האתר הרשמי (ארכיון)
* האתר הרשמי (ארכיון) (בפולנית)
**אינסייטק בע"מ** היא חברה פרטית ישראלית, העוסקת בפיתוח וייצור של מכשור רפואי לניתוח באמצעות אלומת אולטרה סאונד והדמיית תהודה מגנטית (MRI).

המכשור של החברה, בטכנולוגיית אולטרה סאונד ממוקד ומונחה MRI, נועד לאפשר הסרה של רקמות נגועות ללא שימוש בסכין מנתחים, תוך צמצום הסיכון לחולה ומשך האשפוז. המכשור משמש לטיפול ברעד ראשוני (אנ'), מחלת פרקינסון ומיומות.

יו"ר החברה הוא ד"ר מוריס פרה. מנכ"ל החברה מאז הקמתה היה קובי וורטמן. בינואר 2016 מונה וורטמן לסגן היו"ר, ופרה מונה למנכ"ל החברה (בנוסף לתפקידו כיו"ר).

בעלת המניות העיקרית בחברה היא קוק תעשיות (דרך החברה הבת Koch Disruptive Technologies), ובעלי מניות נוספים הם קרן יורק, לאומי פרטנרס, מור השקעות וקרן פרגרין. בעבר הייתה חברת אלביט הדמיה בעלת השליטה בחברה (דרך החברה הבת אלביט מדיקל טכנולוג'יס).

קישורים חיצוניים
----------------

* אתר האינטרנט הרשמי של אינסייטק
* כתבות על אינסייטק, באתר TechTime
* כתבות על אינסייטק, באתר "כלכליסט"
* Exablate : חדר ניתוח לא פולשני, באתר "חדשנות ישראלית"

הערות שוליים
------------

1. ↑  מוריס פרה מחליף את קובי וורטמן בהנהלת אינסייטק, באתר TechTime‏, 10 בינואר 2016
**איסט וסט רקורדס** (באנגלית: **East West Records**; מעוצב: **east***west*) היא חברת תקליטים שהוקמה ב-1955, המופצת ובבעלות וורנר מיוזיק גרופ, שבסיסה בלונדון, אנגליה.

היסטוריה
--------

עם היווסדה ב-1955 על ידי חברת התקליטים אטלנטיק רקורדס, לאיסט וסט רקורדס היה להיט שהופץ דרכה, בשם "Week End" של הקינגסמן. עם זאת, חברת התקליטים חדלה מלפעול עד 1990. באותה השנה, אטלנטיק שינתה את שמה ל**איסט-וסט רקורדס אמריקה** (באנגלית: **EastWest Records America**). בארצות הברית, הסמנכ"לית של אטלנטיק, סילביה רון, מונתה ליו"ר/מנכ"לית חברת התקליטים המתחילה. בחסותה של רון, איסט-וסט רקורדס אמריקה זכתה להצלחה גדולה עם מספר מוזיקאים שהוחתמו בה כדוגמת: AC/DC,‏ Dream Theater ומיסי אליוט. במרוצת השנים, הופצו מאות אלבומים בהוצאת חברת התקליטים, כשחלקים מהם כוללים סוגות מוזיקליות שונות.

מספר אלבומים של הזמרת-יוצרת האנגלייה שרה ברייטמן הופצו בהוצאת איסט וסט רקורדס, ביניהם:

* *Eden* (נמכר בלמעלה משני מיליון עותקים)
* *Fly* (נמכר בלמעלה מ-250,000 עותקים)
* *Timeless* (נמכר בלמעלה משלושה מיליון עותקים)

קישורים חיצוניים
----------------

ויקישיתוף מדיה וקבצים בנושא **איסט וסט רקורדס** בוויקישיתוף

הערות שוליים
------------

1. 1 2  45 discography for East West Records, web.archive.org, ‏2009-05-08
2. 1 2  EastWest, Discogs (באנגלית)
3. 1 2 3  Sarah Brightman Chart & Sales History, UKMIX Forums (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 0b05d7e9-fd0b-4967-92a8-a42f72e12903

 |
**פיגוע הדקירות בקונמינג**, שבדרום סין, התרחש ב-1 במרץ 2014. בפיגוע נהרגו 31 אנשים (וארבעה מהתוקפים) ונפצעו 143.

מהלך האירוע
-----------

בשעה 9:20 בבוקר פרצו שמונה עד עשרה גברים ונשים לבושי שחורים למבואה של תחנת הרכבת בעיר קונמינג שבמחוז יונאן שבדרום סין. הם שלפו סכינים ארוכות והחלו לדקור ולשסף עוברים ושבים ללא הבחנה. עדי ראייה מסרו שהתוקפים כיוונו את פגיעותיהם לפלג הגוף העליון של הקורבנות ודקרו גם פצועים ששכבו על הקרקע.

שוטרים מקומיים ניסו להשתלט על התוקפים באמצעות גז מדמיע, אך ללא הצלחה, ואז ירו והרגו ארבעה מהם. אחת התוקפות נעצרה כשהיא פצועה. לטענת המשטרה המקומית נעצרו שלושה חשודים נוספים בפיגוע כעבור יומיים.

בין הנפגעים היו שבעה שוטרים ושני מאבטחים מקומיים. הנפגעים הובלו ל-11 בתי חולים בעיר. תנועת הרכבות לתחנה הוסטה ממנה וחודשה בהמשך אותו יום.

שום קבוצה לא נטלה אחריות לפיגוע, אך הממשל המקומי מייחס אותה למוסלמים בני המיעוט האויגורי, הנאבקים על מתן עצמאות לחבל שינג'יאנג שבמערב סין, שאותו הם מכנים מזרח טורקסטן. המשטרה המקומית טענה שתפסה בזירת הפיגוע דגל שחור מצויר ביד של מזרח טורקסטן.

ראשי השלטון בסין מינו פקיד בכיר לעמוד בראש חקירת הפיגוע. מזכ"ל האו"ם ומועצת הביטחון של האו"ם גינו את ההתקפה.

קישורים חיצוניים
----------------

* טבח בסין: עשרות נרצחו בתחנת רכבת "בפיגוע טרור", באתר וואלה!‏, 1 במרץ 2014
* פיגוע הדקירה בסין: הרשויות מאשימות את הבדלנים המוסלמים, באתר הארץ, 2 במרץ 2014
* טרור איסלאמי בסין: מי אלה ששחטו בסכינים?, באתר ynet, 3 במרץ 2014
**אופרן** (אנגלית: Ofran) היא חברה ישראלית להשכרת רכב בחו"ל, המספקת שירותי השכרת רכב באמצעות שיתופי פעולה עם חברות להשכרת רכב בכ-60 מדינות ברחבי העולם.

היסטוריה
--------

חברת אופרן הוקמה בשנת 1990 על ידי שמעון דנאי, לאחר שעזב את תפקידו כמנכ"ל אוויס ישראל, בשיתוף עם בנו, אופיר דנאי, אשר סיים באותה השנה את לימודיו האקדמיים. החברת מנוהלת כיום על ידי אופיר דנאי.

אופרן היא חברה פרטית, המספקת שירותי השכרת רכב בחו"ל עבור לקוחות ישראליים והיא כיום החברה הגדולה בישראל להשכרת רכב בחו"ל המציעה השכרת רכב בעולם במעל ל-60 מדינות ובפריסה של מעל 6,000 תחנות השכרה.

חברת אופרן עובדת מול מאות משרדי נסיעות בישראל ומשרתת חברות רבות, בהן אלביט מערכות, רפאל, התעשייה האווירית, צ'ק פוינט, אמדוקס, מייקרוסופט ועוד. 

החברה פועלת מול חברות השכרה בינלאומיות מוכרות. ביניהן, Alamo ,Europcar ,National ,Budget ,Hertz, Enterprise ו- Avis.

החברה מפעילה סניפים נוספים בשוודיה ודרום אפריקה, ומשתפת פעולה עם סוכנים רבים מצ'כיה, הונגריה, רומניה, בולגריה, יוון וקפריסין.

אופרן היא גם הנציגה הבלעדית של רשת מלונות מריוט בישראל, יוון וקפריסין.

חברת WTC - המרכז לתיירות בינלאומית היא בבעלות משותפת של אופרן וארקיע ומספקת מוצרי תיירות יוקרה; בעיקר ביוון, איי יוון ואגן הים התיכון. החברה מספקת פתרונות לינה במלונות יוקרה, חבילות נופש, קבוצות מאורגנות, סיורים מאורגנים וסיורי תרבות ומוזיקה יוונית.

קישורים חיצוניים
----------------

* אתר האינטרנט הרשמי של אופרן
* להרגיש בבית גם על ההגה: מדריך השכרת רכב בחו"ל (מאקו 28/02/23)
* אופרן מציגה: עידן חדש בהשכרת רכב לחו״ל ( 19/03/23 PassportNews)
* 7 דברים שכדאי לחשוב עליהם לפני שמזמינים רכב בחו״ל (מאקו 21/05/18)
* מדריך דיגיטלי במתנה ללקוחות אופרן (מעריב 26/06/2023)
* השכרת רכב בלואו קוסט? לא תמיד רעיון טוב (Ynet 20.05.19)
* העולם הוא לונה פארק (מאקו 8/6/17)
* החופשה המושלמת: לקחת את הרכב ופשוט לנסוע (מאקו 07/08/17)

הערות שוליים
------------
**אוריינט תאי איירליינס** (בתאית: **โอเรียนต์ไทยแอร์ไลน์**, באנגלית: **Orient Thai Airlines**) הייתה חברת תעופה תאילנדית, שהפעילה טיסות סדירות וטיסות שכר ליעדים בדרום-מזרח אסיה.

תולדות החברה
------------

חברת התעופה נוסדה בשנת 1995. למרות שאינה חברת התעופה הלאומית, קיבלה החברה היתר ממלך תאילנד להוסיף בצביעת המטוסים שלה את דגל תאילנד, זאת עקב יחסים קרובים בין מנכ"ל החברה למלך.

ב-3 בדצמבר 2003, הקימה אוריינט את חברת הבת שלה, One-Two-Go איירליינס.

בחודש ספטמבר 2004, טס מטוס בואינג 747 במרחק של 200 מטרים ממגדל טוקיו שבמרכז העיר טוקיו, יפן.

ב-16 בספטמבר 2007, התרסקה בשדה התעופה של פוקט טיסה 269 של One-Two-Go בה נהרגו 89 בני אדם. אחת הסיבות לתאונה הייתה עייפות הטייסים, בעקבות שעות עבודה רבות. מסקנה זו הביאה את הרשויות בתאילנד לביטול רישיון ההפעלה של אוריינט ושל חברות הבת שלה, למשך 56 יום.

ביולי 2010 נסגרה One-Two-Go איירליינס, ומטוסיה נצבעו בצבעי אוריינט.

ביולי 2018 הפסיקה את החברה את פעילותה.

צי המטוסים
----------

צי החברה נכון לספטמבר 2013, גיל הצי הממוצע 22.9 שנים:| כלי טיס | בשירות | בהזמנה | הערות |
| --- | --- | --- | --- |
| בואינג 737-300 | 6 | — |  |
| בואינג 737-400 | 2 | — |  |
| בואינג 747-300 | 2 | — | יצא משירות במהלך שנת 2014 |
| בואינג 747-400 | 4 | — | שני מטוסים מוחכרים מסעודיה |
| בואינג 747-400M | 1 | — |  |
| בואינג 767-300 | 2 | — |  |
| בואינג 767-300ER | 3 | — | שני מטוסים מוחכרים מסעודיה |
| סוחוי סופרג'ט 100 | — | 12 |  |

קישורים חיצוניים
----------------

ויקישיתוף מדיה וקבצים בנושא **אוריינט תאי איירליינס** בוויקישיתוף
* 

* אתר האינטרנט הרשמי של אוריינט תאי איירליינס

  מדיה וקבצים בנושא אוריינט תאי איירליינס באתר Airliners.net
**אוּרל איירליינס** (ברוסית: **Ура́льские авиали́нии**, באנגלית: **Ural Airlines**) היא חברת תעופה רוסית מהעיר יקטרינבורג. בסיסה הראשי של החברה נמצא בנמל התעופה קולצובו.

תולדות החברה
------------

החברה הוקמה ב-1943 בשם Sverdlovsk State Air Enterprise, ובהמשך הפכה לחלק מאירופלוט. ב-1993 הפכה לחברה עצמאית.

באוגוסט 2019 ביצעה טיסה U6-178 של אורל איירליינס נחיתת אונס בשדה תירס במחוז מוסקבה לאחר התנגשות עם להקת שחפים במהלך ההמראה, שגרמה להשבתת המנועים. כל 226 הנוסעים יצאו בחיים.

ב12 לספטמבר 2023 מטוס מדגם איירבוס A320 בטיסה U6-1383 של אורל איירליינס עם מספר רישום RA-73805 ביצע נחיתת אונס על שדה חיטה במחוז נובוסיבירסק.
המטוס היה בדרכו מסוצ'י והיה אמור לנחות באומסק, ובעקבות מזג אוויר סוער באזור הונחה להמשיך לכיוון נובוסיבירסק על מנת לנחות בנמל תעופה המקומי. במהלך הדרך מחסור בדלק אילץ את הטייסים להנחית את המטוס בשדה חיטה. כל 159 הנוסעים, ובכללם 23 ילדים, יצאו בחיים.

צי המטוסים
----------

צי המטוסים של החברה נכון לדצמבר 2018:

| כלי טיס | בצי | בהזמנה | נוסעים | הערות |
| --- | --- | --- | --- | --- |
| J | Y | סה"כ |
| איירבוס A319-100 | 7 | — | 8 | 126 | 134 |  |
| איירבוס A320-200 | 24 | — | 12 | 144 | 156 |  |
| איירבוס A320neo | — | 3 | טרם נקבע | יתקבלו בשנת 2019 |
| איירבוס A321-200 | 16 | — | — | 220 | 220 |  |
| איירבוס A321neoLR | — | 2 | טרם נקבע | יתקבלו בשנת 2019 |
| בואינג 737-8MAX | — | 14 | לא נקבע | יתקבלו בשנת 2019 |
| סה"כ | 47 | 19 |  |

פעילות החברה בישראל
-------------------

החברה מפעילה לישראל טיסות ישירות ממוסקבה, סנקט פטרבורג, יקטרינבורג, סמארה, סוצ'י, מינרלנייה וודי וקרסנודאר.

לנמל התעופה בן-גוריון מפעילה החברה 2 טיסות שבועיות מנמל התעופה ז'וקובסקי הסמוך למוסקבה, 2 טיסות שבועיות מנמל התעופה הבין-לאומי פולקובו בסנקט פטרבורג, 3 טיסות שבועיות מיקטרינבורג, טיסה שבועית אחת מסמארה, טיסה שבועית אחת ממינרלנייה-וודי, 2 טיסות שבועיות מסוצ'י וטיסה שבועית אחת מקרסנודאר.

במהלך עונת הקיץ מפעילה החברה טיסות בין נמל התעופה רמון לנמל התעופה הבין-לאומי דומודדובו במוסקבה, ולנמל התעופה הבין-לאומי פולקובו בסנקט פטרבורג.

בשנת 2022 החברה השעתה את הטיסות לישראל בעקבות חששות שישראל תחרים את המטוסים, עקב סנקציות בינלאומיות על רוסיה.

קישורים חיצוניים
----------------

ויקישיתוף מדיה וקבצים בנושא **אורל איירליינס** בוויקישיתוף
* אתר האינטרנט הרשמי של אורל איירליינס
* חברת התעופה URAL איירליינס מרחיבה את פעילותה בישראל (אורכב 24.03.2017 בארכיון Wayback Machine)
* אורל איירליינס, ברשת החברתית פייסבוק

הערות שוליים
------------

1. ↑  פרטי צי המטוסים של אורל איירליינס, באתר airfleets.net (באנגלית)
**אייר מדיטרנה** (בצרפתית: **Air Mediterranée**) הייתה חברת תעופה זולה צרפתית שהנהלתה שכנה בעיר לה פוגה (Le Fauga) שבקרבת טולוז. החברה ביצעה טיסות צ'רטר וסדירות, בעיקר במדינות הים התיכון.

החברה הוקמה בשנת 1997. 

החברה הפסיקה את פעילותה בתאריך ה-15 לפברואר 2016 לאחר שנקלעה לחובות של 60 מיליון אירו. החברה הכריזה על הליך פירוק וכל מטוסיה הוחזרו לחברות שמהן הם הושכרו.

יעדים
-----

החברה הפעילה טיסות צ'רטר ל-36 יעדים ב-17 מדינות, בהן: מצרים, אלג'יר, לבנון, ירדן, צרפת, ישראל וספרד.

פעילות החברה בישראל
-------------------

החברה הפעילה 3 טיסות שבועיות סדירות בקו נמל התעופה שארל דה גול (פריז) לנמל התעופה בן-גוריון.

נכון למאי 2015 החברה צמצמה את פעילותה בישראל 2 טיסות שבועיות עונתיות בקיץ לפריז וללא טיסות סדירות כלל. החברה הפסיקה את הפעילות בשנת 2016.

צי המטוסים
----------

הנתונים שלהלן נכונים ל-15 בפברואר2016.

| דגם | מספר מטוסים | תכולת מושבים (קונפיגורציה) |
| --- | --- | --- |
| בואינג 737-500 | 1 | 131 |
| איירבוס 321-100 | 3 | 220 |
| איירבוס 321-200 | 2 | 220 |
| **סה"כ** | **6** |  |

ויקישיתוף מדיה וקבצים בנושא **אייר מדיטרנה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 130598481
* WorldCat: viaf-130598481

 |
**פוגה** או בשמה המלא **אייר פוגה** (**Air Fouga**) הייתה חברה צרפתית בבעלות פרטית ליצור כלי טיס.

החברה הוקמה תחת השם **Les Etablissements Fouga & Cie** (חברת פוגה ושו"ת), על ידי גאסטון פוגה, בשנת 1920 בעיר בזייה. בתחילה עסקה החברה בתיקון קטרים, קרונות רכבת וייצור טרקטורים. לבסוף עברה החברה לייצר כלי טיס ונודעה בעיקר בזכות עובדה זו.

בשנת 1936, בהמשך לקבלת ייעוץ טכני ממהנדסי חברת ברגה תעופה (אנ'), החלה "פוגה" לייצר כלי טיס, באמצעות עיצובים שנרכשו מפייר מאובוסין, טייס צרפתי ומעצב כלי טיס (בעל חברת יצור כלי הטיס קאסטל מאובוסין - Castel Mauboussin) שגויס גם הוא על ידי החברה. אליו הצטרף רוברט קסטלו (צר'), מהנדס אווירונאוטיקה שהשתייך בעבר ליצרנית התעופה Dewoitine (אנ'). דגמי כלי טיס מוקדמים ורבים של חברת "פוגה", נושאים את השם "Castel Mauboussin". אפילו מאוחר יותר, נשאו דגמי החברה, בדרך כלל את ראשי התיבות "CM" כחלק מכינוי כלי הטיס.

הצלחתה הגדולה ביותר של חברת "פוגה" הייתה המטוס "CM.170 מגיסטר", מטוס אימון צבאי סילוני, שעיצובו נבע מעבודה על דאונים, שנעשתה לאחר מלחמת העולם השנייה. עבודה אשר שיקפה את מסורת עיצובי הדאונים של החברה, שאופיינו בכנפיים דקות גזרה, ההולכות ונהיות צרות וחדות בקצותיהן. עם הצלחתו של מטוס המגיסטר, הוקם מפעל חדש במיוחד עבור ייצורו, בטולוז בשנת 1953.

במאי 1958 נקנתה החברה ומוזגה לתוך חברת "פוֹטֵז" (אנ')‏ כדי ליצור את החברה "פוטז אייר-פוגה" (Potez Air-Fouga). השם "פוגה" כחברה, נמחק לחלוטין בסוף שנת 1961. חברת "פוטז" כשלה מבחינה כלכלית ולבסוף נסגרה ונכסיה נקנו על ידי סוד אוויאסיון בשנת 1967. "סוד אוויאסיון" מוזגה בשנת 1970 לתוך SNIAS (ששמה שוּנה לאיירוספסיאל בשנת 1984) כך שבספרים ופרסומים שונים, מופיעים מטוסי חברת "פוגה" כשהם נושאים, לאו דווקא את קידומת השם "פוגה", אלא את שם אחת החברות שירשו אותה: "פוטז אייר-פוגה", "סוד אוויאסיון", "SNIAS" או "איירוספסיאל".

כלי טיס של החברה בשירות חיל האוויר הישראלי
------------------------------------------

* המטוס CM.170 מגיסטר - בשנים 1957-2010.

קישורים חיצוניים
----------------

ויקישיתוף מדיה וקבצים בנושא **אייר פוגה** בוויקישיתוף
* היסטוריה ותמונות טרקטורים של חב' פוגה (בצרפתית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb117124667 (data)

 |
מפת פעילות אליאנץ בעולם
**אליאנץ** (**Allianz**) הוא תאגיד רב-לאומי ענק, אחד הגדולים בעולם לשירותים פיננסיים ותאגיד הביטוח הגדול באירופה, אשר מטהו במינכן, גרמניה.

עיקר עסקי תאגיד אליאנץ בשרותי ביטוח. עם הכנסות של כ-97.39 מיליארד אירו בשנת 2009, אליאנץ הוא תאגיד הביטוח והשירותים הפיננסיים השני בגודלו בעולם. אגף ההשקעות של אליאנץ, Allianz Global Investors, מדורג בין חמש חברות ניהול ההשקעות הגדולות בעולם, ומנהל נכסים בשווי 970 מיליארד אירו, מתוכם 725 מיליארד אירו הם נכסי צד שלישי.

היסטוריה
--------

תאגיד אליאנץ נוסד בברלין בשנת 1890 והעתיק מטהו למינכן בשנת 1949. עוד בשלהי המאה ה-19 פתח התאגיד סניף בלונדון. עם תום מלחמת העולם השנייה חזר התאגיד לפעילות באופן הדרגתי. בשנות ה-50 נפתח סניף בפריז, ובשנות ה-60 נפתחו משרדים לניהול עסקי החברה באיטליה. בשנות ה-70 החלה החברה לפעול במדינות נוספות: הולנד, ספרד, ברזיל וארצות הברית. בשנות ה-80 רכש התאגיד חברות ביטוח בבריטניה ובאיטליה ובכך חיזק את נוכחותו במדינות אלה. בשנת 1991 רכש התאגיד את חברת הביטוח Fireman's Fund בארצות הברית, ובשנת 1998 את חברת הביטוח הצרפתית Assurances Générales de France. בשלהי המאה ה-20 ובתחילת המאה ה-21 החל התאגיד פועל בצורה נרחבת יותר באסיה ורכש חברות ביטוח בקוריאה הדרומית ובסין. בתחילת המאה ה-21 חיזק התאגיד אף את פעילותו בתחום ניהול השקעות ורכש מספר חברות בתחום זה בקליפורניה.

בשנת 2001 רכש אלינץ את בנק דרזדנר, בנק גרמני גדול. בנק זה נמכר בשנת 2009, ב-5.5 מיליארד אירו, לבנק Commerzbank שהוא הבנק השני בגודלו בגרמניה, ואלינץ ממשיכה להחזיק ב-14% מהון המניות של הבנק המאוחד. על פי הערכות, רכישת בנק דרזדנר הניבה לאלינץ הפסד של כ-30-35 מיליארד אירו, על רקע המשבר הכלכלי העולמי בשנת 2008. איחוד פעילות ניהול ההשקעות של בנק דרזדנר ואליאנץ יצרה את Allianz Global Investors. ב-13 באוקטובר 2006 עבר התאגיד איגוד מחודש תחת חוק החברות של האיחוד האירופי, והוא היום חברה אירופית (SE - Societas Europaea).

נכון לשנת 2010 תאגיד אליאנץ פעיל ביותר מ-70 מדינות בעולם ומעסיק למעלה מ-150,000 עובדים. שלוחותיו השונות של התאגיד מנוהלות ממטה Allianze SE, במינכן. לאליאנץ למעלה מ-60 מיליון לקוחות עם מגוון גדול של שירותים פיננסיים בתחומי ביטוח רכוש ותאונות, ביטוח חיים ובריאות, ניהול השקעות ובנקאות.

תמיכה במפעלי ספורט
------------------

אליאנץ תמכה כלכלית בהקמת אצטדיון הכדורגל אליאנץ ארנה במינכן, אשר בנייתו הושלמה בשנת 2005.

מאז שנת 2007 אליאנץ היא התומכת הכלכלית בקבוצת הכדורגל הפולנית גורניק זאבז'ה.

מאז שנת 2000 אליאנץ היא תומכת כלכלית בקבוצת המרוצים ויליאמס F1 בקטגוריה פורמולה 1.

בשנת 2017 נחתם הסכם בין אליאנץ לקבוצת הכדורגל יובנטוס, אשר רכשה את זכויות השם של האצטדיון של המועדון ל-5 עונות תמורת 75 מיליון יורו. ב-1 ביולי 2017 שונה שם האצטדיון באופן רשמי ל"אצטדיון אליאנץ".

קישורים חיצוניים
----------------

ויקישיתוף מדיה וקבצים בנושא **אליאנץ** בוויקישיתוף
* 

* אתר האינטרנט הרשמי של אליאנץ (באנגלית)
* אליאנץ, ברשת החברתית פייסבוק

הערות שוליים
------------

1. ↑  Allianz & Formula One

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007379405005171
* GND: 1100078-8
* ISNI: 0000 0004 0436 5285
* LCCN: no2008118070
* VIAF: 139402204
* WorldCat: viaf-139402204

 |
**אמג'ן** (באנגלית: **Amgen** ובעבר **Applied Molecular Genetics**) היא חברת תרופות אמריקאית, מחברות הביוטכנולוגיה הגדולות בעולם. החברה נוסדה בקליפורניה ב-1980 ונכון ל-2020 מעסיקה כ-22,000 עובדים ברחבי העולם ובעלת הכנסות של מעל 23 מיליארד דולר. החברה נסחרת בנאסד"ק ונכללת במדד דאו ג'ונס.

מוצרים
------

החבה מתמקדת בשישה ענפים: מחלות קרדיווסקולריות, אונקולוגיה, בריאות העצם, מדעי המוח, טיפול בדלקות ונפרולוגיה.

מוצריה העיקרים הן התרופות ניאולסטה (פגפילגרסטים) ואנברל (אטנרספט). תרופות בולטות נוספות שמשווקת החברה הן וקטיביקס, אנפלייט, פרוליה (דנוסומאב), אקסג'יבה, סנסיפר/מימפרה (סינאקלצט), אפוג'ן (אפוטין אלפא).

היסטוריה
--------

החברה נוסדה בת'אוזנד אוקס שבקליפורניה ב-8 באפריל 1980. תחילה פעלה החברה במגוון תחומי מחקר בהם הפקת נפט מפצלי שמן, גידול יעיל יותר של תרנגולות, ייצור כימיקלים, הפקת לוציפראז, הפקת צבען אינדיגו בחיידקי אי קולי. משם התמקדה החברה בפיתוח תרופות. ב-1983 גייסה החברה 40 מיליון דולר בהנפקה ראשונה לציבור ושינתה שמה לאמג'ן.

תרופת הבלוקבאסטר הראשונה שלה של החברה היא אפוג'ן (Epogen), ייצור של אריתרופויאטין מלאכותי, התרופה אושרה על ידי ה-FDA ב-1989. תרופת הבלוקבאסטר השנייה של החברה הייתה ניופוג'ן (פילגרסטים) שאושרה ב-1991. הצלחת שתי התרופות הביאו למכירות של מעל מיליארד דולר ב-1992 והוספת החברה למדד S&P 500. ב-1994 זכתה החברה במדליה הלאומית לטכנולוגיה ולחדשנות.

חוקרי החברה הצליחו לפתח תוספת לאריתרופויאטין שיאפשר שרידות רבה יותר בגוף, פיתוח שהוביל לתרופה ארנספ (דרבופואטין אלפא). כמו כן פותחה התרופה ניאולסטה (פגפילגרסטים) שאפשרה צורה עמידה יותר של הניופג'ן.

בדצמבר 2022 רכשה החברה את חברת התרופות הורייזן (Horizon Therapeutics) תמורת 28.3 מיליארד דולר.

קישורים חיצוניים
----------------

ויקישיתוף מדיה וקבצים בנושא **אמג'ן** בוויקישיתוף
* אתר האינטרנט הרשמי של אמג'ן (באנגלית)
* אמג'ן, ברשת החברתית אקס (טוויטר)
* אמג'ן, ברשת החברתית אינסטגרם
* אמג'ן, ברשת החברתית LinkedIn
* אמג'ן, סרטונים בערוץ היוטיוב
* מידע עסקי על חברת אמג'ן באתרים Yahoo! Finance • MarketWatch • CNN Money • Bloomberg Business (באנגלית)
* אמג'ן, בגוגל פיננסים

* אמג'ן, באתר Crunchbase (באנגלית)
* אמג'ן, באתר EDGAR של הודעות ל-SEC (באנגלית)

הערות שוליים
------------

1. ↑  מיקי גרינפלד, עסקת ענק בפארמה: אמג'ן רוכשת את הוריזון ב-28 מיליארד דולר, באתר כלכליסט, 12 בדצמבר 2022

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007605084405171
* ISNI: 0000 0001 0657 5612
* LCCN: nr94015151
* VIAF: 125944315
* WorldCat: lccn-nr94015151

 |
פירוש נוסף ערך זה עוסק ביצרנית כלי רכב בריטית. אם התכוונתם למשמעות אחרת, ראו בנטלי (פירושונים).

**בנטלי** (באנגלית: **Bentley**) היא יצרנית מכוניות יוקרה בריטית. נוסדה על ידי וולטר בנטלי בשנת 1919, נרכשה על ידי רולס-רויס בשנת 1931, ומשנת 1998 נמצאת בבעלות קבוצת פולקסווגן.

השנים הראשונות
--------------

בנטלי נוסדה כיצרנית מכוניות ספורט בינואר 1919, על ידי המהנדס הבריטי וולטר בנטלי (1888–1971).

המפעל הראשון נבנה בצפון העיר לונדון, ומכוניות הספורט המוצלחות של החברה זכו ארבע שנים ברציפות במירוץ "24 השעות של לה-מאן" היוקרתי (1927–1930). השפל הכלכלי הגדול של התקופה פגע בביקוש למכוניות היקרות, והחברה נמכרה ליצרנית הרכב המתחרה רולס-רויס בשנת 1931. הדגם הבולט ביותר של בנטלי בעידן רולס-רויס היה "קונטיננטל", מכונית קופה (2 דלתות) שיוצרה משנת 1952.

פולקסווגן רכשה את קבוצת רולס-רויס (כולל בנטלי), במחיר 430 מיליון פאונד, בשנת 1998. המותג רולס-רויס נמכר, תמורת 40 מיליון פאונד, ליצרנית הרכב הגרמנית BMW.

בשנת 2003 הופסק יצור דגם ה"אזור" (Azure) הספורטיבי, והוצגה מכונית קופה חדשה – קונטיננטל GT. המכונית מונעת במנוע W12 מתקדם של פולקסווגן ומבוססת על דגם ה"פייטון" שלה. הקונטיננטל GT נמכרת בהצלחה, למרות מחירה הגבוה – כ-120 אלף פאונד (כמיליון שקל). נתונים טכניים עיקריים: מנוע בנפח 6 ליטר W12 עם שני מגדשי טורבו, הנעה כפולה, הספק מרבי של 552 כ"ס, תאוצה מ-0 ל-100 קמ"ש ב-4.7 שניות ומהירות מרבית של 320 קמ"ש.

המכונית מיוצרת גם בגרסת סלון (4 דלתות, הוצגה בשנת 2005), בשם "פליינג-ספר" (Flying Spur), שמחירה כ-175 אלף דולר (כ-700 אלף שקל).

בשנת 2005 הוכרז על חידושו של דגם ה"אזור", כגרסה פתוחה של מכונית הדגל של החברה, ה"ארנייג'". כמו כן הוכרזה גרסה פתוחה לקונטיננטל GT, הקונטיננטל GTC.

בנטלי חזרה להתחרות במירוץ לה-מאן בשנת 2001, במכונית המירוץ EXP speed 8 המתקדמת עם מנוע V8 מוגדש מבית אודי. באותה שנה היא סיימה במקום השלישי, בשנת 2002 סיימה במקום הרביעי, ובשנת 2003 זכתה בשני המקומות הראשונים.

כיום בנטלי מיצרת רכבי ספורט (קונטיננטל), רכבי יוקרה (פליינג ספר ומולזאן) וב-2015 חשפה בנטלי דגם SUV (בנטייאגה).

בישראל
------

בנטלי מיובאת לישראל משנת 2018 על ידי חברת "אורכיד ספורטס קארס ישראל".

על פי נתוני קארזון (עיבוד מאגר רכבים פרטים ומסחרים עד 3.5 טון), בשנת 2019 יובאו לישראל 24 רכבי בנטלי.

מדגמי בנטלי
-----------

* בנטלי ספיד 6
* בנטלי 3 ליטר
* בנטלי 4.5 ליטר
* בנטלי ברוקלנדס קופה
* בנטלי סטייט לימוזינה
* בנטלי S1
* בנטלי S2
* בנטלי S3
* בנטלי קונטיננטל R
* בנטלי קונטיננטל GT
* בנטלי בנטייגה
* בנטלי טורבו R
* מולסאן

### מכוניות קונספט

* בנטלי הונאודירס
* בנטלי EXP 9 F
* בנטלי EXP 12 ספיד 6e

### דגמים המשווקים כיום

* פליינג ספר
* קונטיננטל GT
* בנטייאגה – רכב כביש – שטח, מתחרה  בפורשה קאיין ודומיו.

דגמי קונספט
-----------

* בנטלי EXP 9 F
* בנטלי EXP12e- דגם קונספט חשמלי שהוצג בתערוכת ז'נבה בשנת 2017

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **בנטלי** |

* 

* אתר האינטרנט הרשמי של בנטלי (באנגלית)
* בנטלי, ברשת החברתית פייסבוק

* בנטלי, ברשת החברתית אקס (טוויטר)

* בנטלי, ברשת החברתית אינסטגרם

* בנטלי, ברשת החברתית טיקטוק

* בנטלי, סרטונים בערוץ היוטיוב

* בנטלי, באתר פינטרסט

הערות שוליים
------------

1. ↑  קארזון
**אמני הציור בפה או ברגל** (באנגלית: **Mouth and Foot Painting Artists** או בקיצור: **MFPA**) הוא שמו של הארגון בעל מטרות הרווח הבינלאומי היחידי מסוגו, שנוסד בשנת 1956. למען אומנים אלה. 

האמנית נטע גנור במהלך ציור בפה

מטרות ודרכי פעולה
-----------------

הארגון מעודד אנשים בעלי נכויות לצייר ציורים בפה או ברגל. הנכים שציירו את הציורים מוותרים על זכויות הציורים ומוסרים אותם לארגון, שמוכר אותם לציבור הרחב. הארגון ממיר את הרווחים ממכירת היצירות, כדי לסייע ולהוביל אמנים חדשים בעולם וגם בישראל, ולאפשר להם ליצור ולהתפרנס בכבוד מהיצירות, ללא נדבה או תרומה.

היסטוריה
--------

המדינה בה לראשונה הוקם סניף של הארגון היא מדינת ליכטנשטיין, שנבחרה לכך בשל היותה נייטרלית לפני מלחמת העולם השנייה ואחריה. המדינה הייתה מדינת המטה של הארגון, עד שלימים עבר המטה המרכזי לגרמניה, והוקם בה הסניף הראשון.

כיום הארגון מונה כ-700 ציירים ברחבי העולם.

הארגון ברחבי העולם
------------------

### הארגון בארצות הברית

הסניף הראשון של אמני הציור בפה או ברגל הוקם בשנת 1961 בבאפלו שבניו יורק. סניף נוסף הוקם באטלנטה שבפלורידה ביולי 2000.

### הארגון בישראל

יוחאי לוי, אחד מ-20 אמני הציור בפה או ברגל בישראל, בעת יצירת אחת מעבודותיו
הארגון פעיל בישראל מאז שנת 1965 ומטהו ממוקם בפתח תקווה. מוטו הארגון הוא "עזרה עצמית ולא צדקה". המוצרים הנפוצים של הארגון הם לוחות שנה ואגרות ברכה, בפרט אגרות שנה טובה.

בשנת 2021, יש בישראל כ-15 אמנים פעילים. בעבר, נמכרו היצירות ב-2 מועדים מרכזיים: ראש השנה ופסח, אך בזכות אתר האינטרנט של הארגון, המכירות נמשכות כל השנה, וניתן לרכוש את מוצריהם בכל עת עם משלוח עד הבית. 

### הארגון בקנדה

הסניף הראשון בקנדה נפתח במקביל לפתיחת הסניף בארצות הברית בטורונטו, אונטריו.

קישורים חיצוניים
----------------

* 

* אתר האינטרנט הרשמי של אמני הציור בפה או ברגל
* האתר בארצות הברית
* האתר בעברית
* האתר בקנדה
* אומני הציור בפה או ברגל (פתח תקווה), דף שער בספרייה הלאומית

הערות שוליים
------------

1. 1 2  אודות החברה באתרם הישראלי
2. 1 2 3  היסטוריית החברה באתר האמריקאי
3. ↑  על אמני הציור בפה או ברגל בישראל באתר הישראלי
4. ↑  מערכת בקיצור, אנשים רגילים אך יוצאי דופן, באתר בקיצור, ‏2021-11-08

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007266145005171
* BNE: XX4686912
* BnF: cb125756416 (data)
* GND: 2171608-0
* LCCN: no2017022588
* NKC: xx0177773
* SUDOC: 166068772
* VIAF: 246952498
* WorldCat: lccn-no2017022588

 |